ભક્તોની યાત્રામાં માયા બાધા બનીને આડે આવે છે. સાવ સાધારણ શબ્દોમાં કહેવું હોય તો માયાને જાદુ કહી શકાય. જાદુ એટલે જે છે નથી તે દેખાવું, ભ્રમજાળ. માયાના ચક્કરમાંથી મોટી મોટી હસ્તીઓ પણ બચી શકતી નથી. માટે જ શ્રીચન્દ્રજીએ પોતાના ઉપદેશોને નામ આપ્યું માત્રા વાણી. માત્રાને અલંકાર પણ કહેવામાં આવ્યો છે. શબ્દોના અલંકાર, મનુષ્યની સજાવટના તમામ ઘરેણા-આભૂષણો ઉતરી શકે છે પણ વાણીનું આભૂષણ હંમેશા રહે છે. માત્રા વાણી, તે શબ્દ શૃંગાર બની જાય છે જેનાથી સમગ્ર જીવન સૌંદર્ય પામી શકે છે. માત્રા વાણીમાં શ્રીચન્દ્ર એક સ્થળે કહે છે કે ‘નર્વૈર સંધ્યા દર્શન છાપા, વાદ વિવાદ મિયાવો આપા.’ ભક્ત બનીને રહો, નિર્વૈર રહો એટલે કે કોઇની સાથે દુશ્મનાવટ ન રાખો અને પોતાના તમામ વાદ-વિવાદોનો નાશ કરો. વિવાદ શા માટે થાય છે? એક જ કારણ છે, અજ્ઞાન. સહુથી મોટું અજ્ઞાન છે પોતાની જાતના મૂળને ભૂલી જવું. દુનિયાભરની જાણકારી હોય અને જો પોતાની જાતને ન જાણી શકાઇ હોય તો સમજી લેવું કે આપણે અજ્ઞાની છીએ.